একবিংশ শতাব্দির এই প্রতিযোগিতার মাঝে পাঠ্যবইয়ের জ্ঞানের পাশাপাশি একজন ছাত্রের প্রয়োজন বাস্তব জীবনের কিছু কোশল ও হ্যাক সম্পর্কে জানা। আর সেইসব কৌশল ও হ্যাক নিয়েই লিখা "Never Stop learning" বইটি। অনলাইনের মাধ্যমে শিক্ষাকে দেশের প্রত্যেকটি সাধারন শিক্ষার্থীর কাছে পৌছে দেওয়া আয়মান সাদিক বর্তমানে হাজারো তরুনের অনুপ্রেরণা। কিন্তু শুধুমাত্র মানসম্পন্ন একাডেমিক শিক্ষাকে সবার দ্বারপ্রান্তে পৌছে দিয়েই থেমে নেই মানুষটি। ইউটিউব ও ফেসবুকের মাধ্যমে প্রতিনয়তই নতুন নতুন কৌশল ও হ্যাক শেখানোর প্রচেষ্টা করে যাচ্ছে যা একজন শিক্ষার্থীকে প্রকৃতপক্ষেই একজন সফল ও যোগ্য নাগরিক হয়ে গড়ে উঠতে সাহায্য করবে। আর সেসব প্রচেষ্টার নতুন সংযোজন "Never Stop learning" বইটি। বইটিতে আছে একজন সামাদ চাচার গল্প, যিনি দরিদ্র হওয়া সত্তেও জীবনের শেষ দিন পর্যন্ত একটি করে গাছ লাগিয়ে গেছেন। ভোকাবুলারি জয় করতে চাও, সেটার ৫ টি উপায় আছে বইটিতে। ছাত্রজীবনে অর্থ উপার্জনের উপায় থেকে সুন্দর মানসিকতা তৈরীর কৌশল সহ বইটির ৪৭ টি অধ্যায়ের প্রতিটিতেই লুকিয়ে রয়েছে কিছু আইডিয়া ও মেসেজ, যা আমাদের সমাজ জীবনের প্রতিটি ক্ষেত্রে এগিয়ে থাকতে আমাদের সাহায্য করতে পারে। বর্তমানে আমাদের দেশের ছাত্রসমাজের সবচেয়ে বড় সমস্যা হতাশা। কিন্তু দুঃখের বিষয় সেই হতাশাকে কাটিয়ে সামনে এগিয়ে যাওয়ার আশার আলো দেখানোর মত কেউ নেই। এমন অবস্থায় হতাশা কাটিয়ে জীবনের প্রত্যেকটি ক্ষেত্রে সমান ভাবে সফলতা অর্জনের দিকনির্দেশকের ভূমিকা পালন করতে পারে এই বইটি। অত্যন্ত সততা এবং সরলতার সাথে রচনা করা এই বইটি দৃঢ়প্রত্যয়ী তরুনদের উৎসর্গ করে লেখা হলেও বইটি পড়ে সমাজের সব শ্রেনীর ও সব বয়সের মানুষই উপকৃত হবে।